COSETTE-TA-WEB	Aquiu i ère eth barranc inesperat, dubèrt a pic jos es pès des shivaus, damb ua prigondor de dues toeses entre es sues dues declivitats; era dusau hilèra possèc entath barranc ara prumèra e era tresau ara dusau; es shivaus s’encabrauen, hègen repè, queiguien sus es sues gropes, estirauen en aire es quate pautes, en tot apilerar e lançar as cavalièrs; que non i auie forma d’arrecular, tota era colomna non ère senon un projectil, era fòrça agarrada entà destruir as anglesi destruic as francesi; eth barranc inexorable solet plen se rendie; cavalièrs e shivaus rodèren aquiu en ua confusion barrejada e orribla, en tot estronhar-se es uns as auti, no formant senon ua soleta carn en aqueth abisme; e quan era trencada siguec plia d’òmes viui, comencèren a caminar peth dessús, e passèren es auti.